ম্যাডক্স স্কোয়ারে যুবক খুনের ঘটনায় ৩ জনকে গ্রেফতার করল পুলিস। ধৃত তিনজনই ম্যাডক্স স্কোয়ারের বাসিন্দা। ধৃতদের নাম শুভময় জানা ওরফে বাবু সোনা। রণদীপ সরকার ওরফে বিশাল এবং সুরজিত টিকাদার।
 ওয়েব ডেস্ক:  ম্যাডক্স স্কোয়ারে যুবক খুনের ঘটনায় ৩ জনকে গ্রেফতার করল পুলিস। ধৃত তিনজনই ম্যাডক্স স্কোয়ারের বাসিন্দা। ধৃতদের নাম শুভময় জানা ওরফে বাবু সোনা। রণদীপ সরকার ওরফে বিশাল এবং সুরজিত টিকাদার। বিশালই রমিতকে লক্ষ্য করে ইট বা কোনও ভারী পাথর ছুড়েছিল বলে অনুমান পুলিসের। অভিযুক্তরা বাইকে এসেছিল বলে জানতে পেরেছে পুলিস। গোয়েন্দাদের অনুমান মদ খাওয়া নিয়ে রমিত ও তাঁর বন্ধুরা স্থানীয়দের সঙ্গে বচসায় জড়ান। আরও তিনজনের খোঁজে চলছে তল্লাসি। সোমবার মৃত্যু হয় ইঞ্জিনিয়ারিংয়ের ছাত্র  সোনারপুরের রমিত মণ্ডলের।   রাত্রিবেলা বন্ধুদের সঙ্গে 'নাইট আউটে' বেরিয়ে ছিল এই যুবক। তারপরই দক্ষিণ কলকাতার ম্যাডক্স স্কোয়ারে এর কাছে বেশকিছু অপরিচিত যুবকের সঙ্গে রমিত ও তাঁর বন্ধুদের বচসা হল। এরপরই বাড়তে থাকে ধোঁয়াশা।